Diari Oficial de la Generalitat Valenciana


Sumari del DOGV 4947, del 16-02-2005 (2005/1080)

RESOLUCIÓ de 31 de gener de 2005, del conseller d'Infraestructures i Transport, per la qual es designen els components de la mesa de contractació relativa a les concessions de servicis públics en els ports de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4947

Data del DOGV
:   16-02-2005

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2005/1080


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 31 de gener de 2005, del conseller d'Infraestructures i Transport, per la qual es designen els components de la mesa de contractació relativa a les concessions de servicis públics en els ports de la Generalitat Valenciana. [2005/X1080]
  
Amb data 8 de setembre de 1997, el conseller d'Obres Públiques, Urbanisme i Transports, d'aquell moment, va dictar una resolució en relació amb el nomenament de meses de contractació específiques, per a formar part de la mesa de contractació relativa a concessions de servicis públics en els ports de la Generalitat Valenciana.
  
Amb data 9 de novembre de 1998, es va dictar una resolució del conseller d'Obres Públiques, Urbanisme i Transports, d'aquell moment, en què designava els membres de la mesa de contractació relativa a les concessions de servicis públics en els ports de la Generalitat Valenciana.
  
Amb posterioritat, es va atribuir la competència pel que fa a les referides concessions al director del Centre de Desenvolupament Marítim, de conformitat amb el que establix l'article 32 del Decret 110/2000, de 18 de juliol, del Govern Valencià, pel qual es va aprovar el Reglament Orgànic i Funcional de la Conselleria d'Obres Públiques, Urbanisme i Transports.
  
El 7 de març de 2001, es va publicar en el DOGV la Resolució de 23 de gener del mateix any que designava, en conseqüència amb l'anterior modificació normativa, els components de la mesa de contractació relativa a les concessions de servicis públics en els ports de la Generalitat Valenciana.
  
No obstant això, des d'aleshores han tingut lloc nous canvis que aconsellen l'adequació a estos dels components de la mesa de contractació que ens ocupa.
  
Així, la Llei 1/2002, de 26 de febrer, de modificació de la Llei 5/1983, de 30 de desembre, de Govern Valencià, modifica l'article 74 introduint la possibilitat de crear secretaries autonòmiques, els titulars de les quals dirigixen i coordinen els centres directius que s'adscriuen sota la seua dependència i responen, davant del titular del que depenguen, de la gestió d'aquelles matèries que els siguen atribuïdes.
  
D'altra banda, els decrets 71 i 72 de 2003, de 21 de juny, que respectivament determinen el nombre i denominació de les conselleries i els assignen competències, atribuïxen a la Conselleria d'Infraestructures i Transport les competències entre altres, en matèria de ports dependents de la Generalitat Valenciana.
  
El Decret 81/2003, de 27 de juny, disposa la creació en la Conselleria d'Infraestructures i Transport, de la Secretaria Autonòmica d'Infraestructures, de la qual depenen entre altres el Centre de Desenvolupament Marítim i les en aquell moment Direcció General d'Obres Públiques i Direcció General de Transports.
  
El Decret 8/2004, de 3 de setembre, unifica els anteriors òrgans directius i es crea la Direcció General de Transports, Ports i Costes, que continua depenent de la Secretaria Autonòmica d'Infraestructures.
  
Finalment, el Decret 184/2004, d'1 d'octubre, pel qual s'aprova el Reglament Orgànic i Funcional de la Conselleria d'Infraestructures i Transport, ratifica la competència del Centre de Desenvolupament Marítim per a proposar al conseller l'aprovació i, si és el cas, l'adjudicació de contractes de concessió de servicis públics en els ports de la Generalitat.
  
Vista la proposta de resolució del director del Centre de Desenvolupament Marítim, resolc:
  
President:
  
Titular: el secretari autonòmic d'Infraestructures
  
Suplent: el director del Centre de Desenvolupament Marítim
  
el cap de la Divisió d'Explotació i Conservació de Ports
  
Vocals:
  
1r titular: el director del Centre de Desenvolupament Marítim
  
Suplent: el cap de la Divisió d'Explotació i Conservació de Ports
  
2n titular: un representant de l'Àrea Jurídica
  
3r titular: un representant de la Intervenció Delegada
  
4t titular: el cap de la Divisió d'Explotació i Conservació de Ports
  
Suplent: un tècnic del Servici d'Explotació i Conservació de Ports
  
5é titular: el cap del Servici de Gestió de Ports
  
Suplent: el cap de secció del Servici de Gestió de Ports
  
6é titular: un representant de la Divisió de Ports i Costes, designat a l'efecte pel director general de Transports, Ports i Costes.
  
Secretari:
  
Titular: el cap de secció de Patrimoni i Recaptació
  
Suplent: un tècnic superior del Servici de Gestió de Ports.